جدول صغير كان بيجري من جبل عالي وبيعدي على قرى وغابات كتير. وبعدين وصل لصحرا، "أنا عديت صعوبات كتير. مفروض مايبقاش عندي مشكلة اني اعبر الصحرا،" دي كانت افكارها. لما بدأت، لقت نفسها بتختفي ببطء في الرمل. بعد محاولات كتير، برضه فشلت.
في الوقت ده، صوت عميق قال، "لو نسمة تقدر تعبر الصحرا، يبقى النهر كمان يقدر." كان ده صوت الصحرا. بس الجدول الصغير رد، "ده عشان النسمة تقدر تطير، لكن انا مقدرش."
"ده عشان انتي مش عايزة تتخلي عن اللي انتي عليه. سيبي نفسك تتبخري وتبقي زي النسمة، وانا اقدر اوديكي للناحية التانية،" قالت الصحرا.
"اسيب اللي انا عليه دلوقتي؟ لأ! لأ!" الجدول الصغير مقدرش يتقبل الفكرة دي.
"النسمة تقدر تشيل البخار وتعديه الصحرا وتخليه ينزل مطر. والمطر حيرجع يكوّن نهر تاني،" قالت الصحرا. "وسواء كنتي نهر او بخار، طبيعتك مش حتتغير ابداً."
لما سمعت كده، الجدول الصغير راح في حضن النسمة. وشالته للمرحلة الجديدة من حياته.
ايه الفكرة الرئيسية للقصة؟
طريق النجاح مش سهل دايماً. لازم نعمل الصح مهما الناس قالت ايه. حياتنا ممكن تكون صعبة زي الجدول الصغير. عشان ننجح، لازم نغير طريقتنا القديمة.